
AVIZ

asupra Proiectului de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană


În conformitate cu prevederile art. 95 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană, trimis cu  adresa  nr. PL x 592 din 11 octombrie 2022 și înregistrat cu nr. 4c-13/873 din 12 octombrie 2022.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul a adoptat proiectul de lege în ședința din data de 5 octombrie 2022.
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa din 6 decembrie  2022. Membrii comisiei au examinat expunerea de motive și avizul favorabil al Consiliului Legislativ.
Proiectul de lege are ca obiect de reglementare modificarea şi completarea Ordonanţei Guvernului nr.46/1998. Potrivit expunerii de motive, proiectul vizează punerea în acord a normelor interne cu regulamentele europene din domeniul serviciilor de navigaţie aeriană.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a Proiectului de Lege pentru aprobarea Ordonanţei Guvernului nr.25/2022 privind modificarea şi completarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, precum şi a unor obligaţii care rezultă pentru România din regulamentele adoptate la nivelul Uniunii Europene în domeniul serviciilor de navigaţie aeriană.
În raport de obiectul şi conţinutul reglementării, proiectul de lege  face parte din categoria legilor ordinare. 






                       PREŞEDINTE,                                           SECRETAR,

                        Laura VICOL                                    László-Zsolt LADÁNYI

